《九日同王月溪访紫阳有诗次韵》
宋代·杨公远

西风凄紧未成霜，拄杖横拖访紫阳。
绕郭溪山千古胜，泛杯萸菊一时香。
鬓边有雪身还健，笔底无尘句不狂。
佳节直须拚酩酊，浑如仙在白云乡。

作者简介：杨公远（一二二七～？）（生年据本集卷上《生朝（己巳）》“初度今朝四二年”、卷下《初度（丙戌）》“今朝六十从头起”推定），字叔明，号野趣居士，歙（今安徽歙县）人。善诗工画。终生未仕，以诗画游士大夫间。有《野趣有声画》二卷。事见本集卷首宋吴龙翰序、卷末方回跋，《元书》卷八九《方回传》附。　杨公远诗，以影印文渊阁《四库全书》本为底本（校以清刻本，无异文）。